Gransherad

Gransherad er ei bygd i Notodden kommune i Telemark, kring tre mils køyring nordvest for kommunesenteret Notodden by. Gransherad var ein eigen kommune mellom 1860 og 1964. Bygda har barne- og ungdomsskole, barnehage, kyrkje, nærbutikk, 4H-klubb, «gjesteheim» og bensinstasjon med gatekjøkken. 

 Gransherad kommune 
mini|venstre|Utsyn mot Bolkesjø
mini|venstre|Gransherad sett frå brua
Gransherad kommune vart oppretta i 1860 og femnde Gransherad sokn som hadde høyrd til Hjartdal kommune, og Hovin sokn som hadde høyrd til Tinn kommune. I 1886 vart kommunen deld i to, og Hovin vart eigen kommune, medan Gransherad sokn utgjorde Gransherad kommune åleine. Ved delinga budde det 1393 personar i Gransherad, og 885 i Hovin. I 1964 vart kommunane Gransherad, med unntak av Øvre Jondalen som vart overført til Kongsberg kommune i Buskerud, Heddal og Notodden slegne saman til nye Notodden kommune. Rudsgrenda, som hadde høyrd til Hovin kommune vart òg overført til den nye Notodden kommune. Ved samanslåinga budde det 1115 personar i den delen av Gransherad som vart innlemma i Notodden kommune.

Kultur 
Gransherad har også ein eigen festplass, som heiter Høvleriet, der Hellbillies kjem for å spele kvart år.

Komponisten Klaus Egge blei fødd i Gransherad. Fløytisten og vokalisten i Trang Fødsel, Jørund Fluge Samuelsen, voks også opp her.

 Kjelder 
 «Historisk oversikt over endringer i kommune- og fylkesinndelingen» av Dag Juvkvam for Statistisk sentralbyrå.

 Bakgrunnsstoff 
 Eldre fotografi frå Gransherad på nettstaden til Nasjonalbiblioteket

Kategori:Bygder i Telemark
Kategori:Geografi i Notodden
Kategori:Historie i Notodden
Kategori:Tidlegare kommunar i Telemark
Kategori:Norske kommunar skipa i 1860
Kategori:Norske kommunar nedlagde i 1964